**О б р а з л о ж е њ е**

Природно добро „Павловићев храст у Доњој Трнави“, је Одлуком Скупштине Града Ниша, број: 06-52/2003-5/3-01 од 21.03.2003.године, стављено под заштиту као споменик природе треће категорије. Налази се на подручју града Ниша, у селу Доња Трнава, КО Доња Трнава, катастарска парцела бр. 2691/2 и 2691/3, у приватној својини.

Како је на овом природном добру дошло до извале стабла, одвајања кореновог система од тла, природно добро је изгубило репрезентативна својства споменика природе и више не постоје услови за заштиту.

На основу утврђеног чињеничног стања и у складу са чланом 46. став 1. Закона о заштити природе („Службени гласник РС“, бр, 36/09, 88/10 и 91/10), Завод за заштиту природе Републике Србије предлаже надлежном органу да донесе акт о престанку заштите, дописом 03 Бр.017-2103/1, од 27.08.2014.године.

Управа за привреду, одрживи развој и заштиту животне средине Града Ниша је на основу Предлога за доношење акта о престанку заштите 03 Бр.017-2103/1, од 27.08.2014.године и чланом 46. став 2. Закона о заштити природе („Службени гласник РС“, бр, 36/09, 88/10 и 91/10), припремила нацрт Одлуке о престанку заштите споменика природе „Павловићев храст у Доњој Трнави“.

Ступањем Одлуке на снагу иста ће бити достављена Управљачу ЈКП „Горица“, Заводу за заштиту природе Србије и Републичком геодетском заводу.

 Н А Ч Е Л Н И К

 УПРАВЕ ЗА ПРИВРЕДУ, ОДРЖИВИ РАЗВОЈ И

 ЗАШТИТУ ЖИВОТНЕ СРЕДИНЕ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Драган Карличић, дипл. правник